google/wiki40b huggingface dataset:
बेन ब्रेडली

बेंजामिन क्रोनिनशील्ड "बेन" ब्रेडली (अगस्त २६, १९२१ – अक्टूबर २१, २०१४) १९६८ से १९९१ तक अमेरिकी समाचार पत्र द वॉशिंगटन पोस्ट के कार्यकारी सम्पादक थे। उन्हें मुख्यतः वाटरगेट स्कैंडल के दौरान अमरीका की संघीय सरकार के खिलाफ़ लिखने के लिए जाना जाता है जिसके परिणामस्वरूप तत्कालीन राष्ट्रपति रिचर्ड निक्सन को त्याग पत्र देना पड़ा था। उनका २१ अक्टूबर २०१४ को अलजाइमर रोग के कारण ९३ वर्ष की आयु में निधन हो गया।
हरीश मेहरा

हरीश चन्द्र मेहरा १४ वर्ष की आयु में भारत के राष्‍ट्रीय वीरता पुरस्‍कार के सर्वप्रथम विजेता थे। राष्ट्रीय वीरता पुरस्कार की शुरुआत हरीश चन्द्र की वीरता को देखकर ही आरम्भ की गयी थी।

जीवन

हरीश चन्द्र का जन्म वर्ष १९४४ में हुआ। उनकी माता का नाम लक्ष्मी देवी और पिता का नाम राजिन्द्र नाथ मेहरा था। वित्तीय बाधाओं के कारण मेहरा अपनी पढ़ाई आगे नहीं बढ़ा पाये और संघ लोक सेवा आयोग के धोलपुर हाउस कार्यालय में अवर श्रेणी लिपिक की नौकरी करना आरम्भ कर दिया। तीन वर्ष बाद उन्हें बिना किसी प्रोन्नति के प्रकाशन नियंत्रक के पद पर स्थानान्तरित कर दिया गया। उसी कार्यालय से वर्ष २००४ में वो उच्च श्रेणी लिपिक के पद से सेवा निवृत्त हुये।

राष्ट्रीय वीरता पुरस्कार

हरीश चन्द्र मेहरा वो बालक थे जिनकी बहादूरी से प्रेरित होकर यह विशेष पुरस्कार आरम्भ किया गया था। २ अक्टूबर१९५७ को भारत के तत्कालीन प्रधानमंत्री जवाहरलाल नेहरू, इंदिरा गांधी, जगजीवन राम सहित विभिन्न गणमान्य दिल्ली के रामलीला मैदान में रामलीला देख रहे थे। मेहरा वहाँ दर्शक मंडप (शामियाना) में स्काउट के रूप में थे जहाँ अन्य सभी व्यक्ति बैठे हुये थे। शामियाने में आतशबाज़ी से निकली एक चिंगारी से अचानक आग लग गयी। चौदह वर्ष के स्काउट बालक (हरीश मेहरा) ने २० फुट ऊँचे स्तम्भ पर चढ़कर जल रहे शामियाने के कपड़े को अपने स्काउट के चाकू से काटकर आग पर काबू पाया। यह कार्य करने में हरीश के दोनों हाथ बुरी तरह झुलस गए थे। एक बालक के इस साहस से नेहरू अत्यधिक प्रभावित हुए और उन्होंने अखिल भारतीय स्तर पर ऐसे बहादुर बच्चों को सम्मानित करने का निर्णय लिया। सबसे पहला पुरस्कार हरीश चन्द्र मेहरा को प्रदान किया गया।
१९५७ में पुरस्‍कार शुरू होने के बाद से भारतीय बाल कल्‍याण परिषद ८७१ बहादुर बच्‍चों को पुरस्‍कार प्रदान कर चुकी हैं, जिनमें ६१८ लड़के और २५३ लड़कियां शामिल हैं।
२१६६ ईसा पूर्व

२१६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचांग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मोती मस्जिद

मोती मस्जिद उर्दू: موتی مسجد) मुगल बादशाह औरंगजेब द्वारा बनवाई गई मस्जिद है। यह दिल्ली के लाल किले में स्थित है। 
इसी नाम से एक मस्जिद लाहौर, पाकिस्तान में भी स्थित है। यह मुगल बादशाह शाहजहाँ द्वारा 1645 CE में बनवाई गई थी। यह लाहौर का किला में स्थित है।
रजनी

रजनी का अर्थ होता है रात।
स्त्रीवाचक सुन्दर शब्द होने के कारण लोग अपनी कन्या का नाम भी रजनी रख देते हैं।
लहर (पत्रिका)

लहर हिन्दी साहित्य की एक पत्रिका थी। इसका प्रकाशन 1957 ई० में आरंभ हुआ था। इसके संपादक थे कवि प्रकाश जैन तथा उनकी पत्नी मनमोहिनी। इस पत्रिका का हिन्दी साहित्य के इतिहास में महत्त्वपूर्ण ऐतिहासिक योगदान माना गया है।

प्रकाशन-इतिहास

'लहर' का प्रकाशन 1957 ई० में आरंभ हुआ। यह साहित्यिक मासिक पत्रिका थी। जुलाई 1957 में उसका पहला अंक प्रकाशित हुआ और करीब 17 वर्षों तक यह पत्रिका नियमित प्रकाशित होती रही। 1974 ई० के आसपास आर्थिक तंगी के कारण यह पत्रिका बंद हो गयी। परन्तु, इसके संपादक प्रकाश जैन ने हार नहीं मानी। वे लहर को फिर से निकालने की कोशिश करते रहे। 1980 में लहर का पुनर्प्रकाशन आरंभ हुआ और 1986 तक जारी रहा।

महत्त्व

'लहर' के प्रकाशन के दो दौरों के बीच के लगभग 6 वर्ष छोड़ देने पर लहर की प्रकाशन-अवधि लगभग 25 वर्षों का रहा। इस अवधि में इस पत्रिका ने रचनात्मक श्रेष्ठता का कीर्तिमान स्थापित कर दिया था। डॉ० मैनेजर पांडेय के शब्दों में:
"स्वाधीनता के बाद निकलने वाली किसी दूसरी साहित्यिक लघु पत्रिका का जीवन शायद ही इतना लम्बा हो। इतने लम्बे समय तक वह केवल जीवित नहीं रही। खासतौर से पहले के 16-17 वर्षों में उसका जीवन अत्यन्त सार्थक और प्रभावशाली था। उस समय जहाँ तक प्रकाश की 'लहर' पहुंची उससे अधिक दूर तक 'लहर' का प्रकाश पहुंचा। उस समय के हिन्दी साहित्य के सर्वोत्तम का एक बड़ा हिस्सा लहर के पन्नों पर छपा। 1960 से 70 के बीच के हिन्दी साहित्य का इतिहास 'लहर' को छोड़कर नहीं लिखा जा सकता। 'लहर' को छोड़कर उस काल का जो भी इतिहास लिखा जाएगा वह अधूरा होगा।"

'लहर' पत्रिका इसके संपादक प्रकाश जैन एवं मनमोहिनी जैन के लिए जीवन यापन का भी साधन थी। इसके बावजूद उन्होंने इसकी रचनात्मक श्रेष्ठता के क्षेत्र में कभी कोई समझौता नहीं किया। 25 वर्षों की लंबी अवधि में लहर में प्रायः कोई स्तरहीन रचना नहीं छपी। इसके एक से एक अच्छे विशेषांक निकले। 1957 का कवितांक, 1958 का कहानी अंक, विश्व कविता अंक, राजकमल चौधरी विशेषांक, मुक्तिबोध विशेषांक, नागार्जुन विशेषांक आदि। सुप्रसिद्ध कहानीकार स्वयं प्रकाश के अनुसार:
" 'लहर' हिन्दी की साहित्यिक पत्रकारिता का एक स्वर्णिम अध्याय है।... हिन्दी की गम्भीर रचनात्मकता एक इतिहास की तरह 'लहर' के पन्नों पर सुरक्षित है। हिन्दी कविता और हिन्दी कहानी के लम्बे आत्म-संघर्ष का पूरा आलेख 'लहर' के विशेषांकों में महफूज़ है। हिन्दी का कोई भी महत्त्वपूर्ण शोध प्रबन्ध 'लहर' के हवालों बग़ैर पूरा नहीं हो सकता।"
धूम

कहानी

इस कहानी की शुरुआत मुंबई में होती है, जब एक मोटरबाइक चलाने वाला गैंग शहर के बैंक और अन्य जगहों से पैसे चुराना शुरू कर देता है।
एसीपी जय दीक्षित (अभिषेक बच्चन) को इस मामले की छानबीन करने का काम दिया जाता है। वो उस गिरोह के लोगों को पकड़ने के लिए एक चोरी की बाइक बेचने और चलाने वाले अली खान (उदय चोपड़ा) से मिलता है और उसकी मदद से उस गिरोह के लोगों को पकड़ने का प्लान बनाता है, वो असफल हो जाता है। उस गिरोह का लीडर, कबीर (जॉन अब्राहम) उससे कहता है कि वो उसके सामने भी रहेगा, तो भी वो उसे पकड़ नहीं पाएगा, और ऐसा होता भी है। एक और चोरी होती है, जिसमें जय और अली को पहले से पता होता है कि वहाँ चोरी होने वाली है, पर वे लोग कुछ नहीं कर पाते हैं। हालांकि जय की गोली से उस गिरोह का एक सदस्य मारा जाता है, पर वे लोग एक और बार असफल हो जाते हैं। इस असफलता के कारण जय को अली के ऊपर गुस्सा आ जाता है और उन दोनों में बहस बाद में मारपीट का रूप ले लेती है, जिसके बाद अली उसे छोड़ कर चला जाता है।
रोहित, जो जय की गोली का शिकार हो जाता है, उसके जगह कबीर अब अली को लाने की सोचता है और उससे मिल कर अपने गिरोह में आने का न्योता देता है। अली मान जाता है और गिरोह से जुडने के बाद उसकी एक सदस्य, शीना (ईशा देओल) से अली को प्यार हो जाता है। कबीर अब भारत के सबसे बड़े कसीनो को लूटने का प्लान बनाता है, जिसके बाद उन्हें कभी और चोरी करने की जरूरत ही नहीं पड़ेगी। वो ये चोरी नए वर्ष के दिन करने का प्लान बनाता है। वे लोग उस कसीनो में अलग अलग रूप में आ जाते हैं, और जल्द ही कबीर को एहसास होता है कि ये जय का बुना हुआ जाल है। उन्हें ये भी पता चलता है कि अली अब भी जय के लिए ही काम कर रहा है।
कबीर किसी तरह जय की कैद से भागने में सफल हो जाता है और अपने गिरोह के साथ अपने गिरोह के ट्रक तक आ जाता है। वहाँ अली किसी तरह शिना को बंधक बनाए रखता है। उसे ऐसा लगते रहता है कि उसके बाकी गिरोह के लोग पकड़े गए हैं। पर वहीं कबीर को देख कर उसके तोते उड़ जाते हैं। कबीर आते साथ अली को मारने लगता है कि तभी जय आ जाता है और उसकी जान बचा लेता है। शिना को छोड़ कर गिरोह के सभी लोग भागने लगते हैं। जय और अली मिल कर उनका पीछा करते हैं और कबीर को छोड़ कर गिरोह के सभी लोग मारे जाते हैं। अंत में कबीर को जय और अली घेर लेते हैं। कहीं और जाने का रास्ता नहीं होने के कारण कबीर अपनी बाइक को नदी की ओर ले जाता है और बाइक के साथ नदी में गिर जाता है। इसके बाद जय और अली एक दूसरे से बात करते रहते हैं और फिल्म समाप्त हो जाती है।

संगीत

इस फ़िल्म का गीत बहुत ही पसन्द किया गया था। खास कर 'धूम मचा ले' गीत। इसका बैकग्राउंड म्यूजिक भी लोगो को बहुत पसन्द आया था। कुछ लोगो के फोन का रिंगटोन 'धूम' फ़िल्म का बैकग्राउंड म्यूजिक था।
श्रीलंका क्रिकेट टीम का ज़िम्बाब्वे दौरा

टेस्ट सीरीज

साल 1994 से अब तक 18 मैचों की 8 सीरीज हुई हैं। उसमें ज़िम्बाब्वे ने 0 सीरीज जीते हैं। साल 1994 से अब तक ज़िम्बाब्वे ने कोई सीरीज जीती नहीं।

वनडे सीरीज

साल 1992 से अब तक 55 मैचों की 31 (उसमें विश्व कप, ट्रॉफी, इतर) सीरीज हुई हैं। उसमें ज़िम्बाब्वे ने 1 सीरीज और 0 आईसीसी टूर्नामेंट जीते हैं।

टी20 सीरीज

साल 2008 से अब तक 3 मैचों की 6 (उसमें विश्व कप) सीरीज हुई हैं। उसमें ज़िम्बाब्वे ने 0 सीरीज जीती हैं।
दक्षिण ओसेतिया

भूगोल

दक्षिण ओसेतिया का क्षेत्रफल कुल मिलकर 3,900 वर्ग किमी है जो लगभग भारत के नन्हे गोवा राज्य के बराबर है। कॉकस के बाक़ी इलाक़ों की तरह यह भी एक बहुत पहाड़ी क्षेत्र है और इसका ज़्यादातर भाग 1,000 मीटर (3,281 फ़ुट) से अधिक ऊंचाई पर है।
लावारिस क्षेत्र

लावारिस क्षेत्र, जिसे लातिनी भाषा में 'टेरा नलिस' (Terra nullis) कहते हैं, ऐसे भौगोलिक क्षेत्र को कहा जाता है जिसपर किसी राष्ट्र का अधिकार न हो। ऐसे क्षेत्रों पर क़ब्ज़ा करके उन्हें किसी देश का भाग बनाया जा सकता है हालांकि वर्तमान विश्व में अधिकतर ऐसे क्षेत्रों पर नियंत्रण करना अंतर्राष्ट्रीय संधियों द्वारा वर्जित है।
उदाहरण के लिए सन् १९२० तक आर्कटिक महासागर में स्थित स्वालबार्ड द्वीप समूह एक लावारिस क्षेत्र था। यहाँ किसी भी देश का स्थाई क़ब्ज़ा नहीं था और केवल गर्मियों में व्हेल पकड़ने वाले कुछ मछुआरे यहाँ आया करते थे। ९ फ़रवरी १९२० में की गई स्वालबार्ड संधि के अंतर्गत इस लावारिस क्षेत्र को नोर्वे का हिस्सा बना दिया गया। इसी तरह ऑस्ट्रेलिया पर क़ब्ज़ा करने के लिए ब्रिटेन ने वहाँ के आदिवासियों को अनदेखा करते हुए उसे एक लावारिस क्षेत्र' घोषित कर दिया और उसपर क़ब्ज़ा कर लिए। १९६७ की अंतरिक्ष संधि के अंतर्गत चन्द्रमा और अन्य खगोलीय वस्तुएँ हमेशा के लिए लावारिस क्षेत्र घोषित की गई हैं। इनपर किसी देश का क़ब्ज़ा मान्य नहीं होगा और यह सभी मानवों की सांझी धरोहर बताई जाती हैं।
उबला चावल

धान को छिलका सहित आंशिक रूप से उबालने के बाद उसे सुखाकर जो चावल निकाला जाता है उसे उबला चावल (Parboiled rice) कहते हैं। इसके लिये, धान को पहले पानी में कुछ समय के भिग्कर रखा जाता है, फिर उसे उबाला जाता है और अन्ततः सुखा लिया जाता है। इस प्रक्रिया को अपनाने से ढेंका या हाथ से भी चावल निकालने में आसानी होती है। इसके अलावा इस प्रक्रिया के करने से चावल में चमक आती है तथा उसमें पोषक तत्त्व अधिक रह जाते हैं। विश्व का लगभग ५०% उबला चावल खाया जाता है। भारत, बांग्लादेश, पाकिस्तान, म्यान्मार, मलेशिया, नेपाल, श्री लंका, गिनिया, दक्षिण, अफ्रीका, इटली, स्पेन, नाइजेरिया, थाईलैण्ड, स्विट्जरलैण्ड और फ्रांस में उबालकर चावल निकालने की विधि प्रचलित है।
नायलॉन

नायलॉन (nylon) कुछ ऐलिफ़ैटिक यौगिकों पर आधारित कृत्रिम पॉलीमरों का सामूहिक नाम है। यह एक रेश्मी थर्मोप्लास्टिक सामग्री होती है जिसे रेशों, परतों और अन्य आकारों में ढाला जा सकता है। नायलॉन आर्थिक रूप से महत्वपूर्ण है और इसका प्रयोग दाँत के बुरुशों, वस्त्रों, मोज़ों, इत्यादि में होता है। अन्य थर्मोप्लास्टिकों की तरह यह अधिक तापमान पर पिघल जाता है इसलिए इसके वस्त्र आग से सम्पर्क में आने पर बहुत संकटमय होते हैं क्योंकि वह पिघलकर त्वचा से चिपक जाते है और फिर आग पकड़ लेते हैं, जिस कारणवश अब इसका प्रयोग अन्य वस्तुओं में अधिक देखा जाने लगा है, जैसे कि इलेक्ट्रॉनिक्स (जिसमें इसके परावैद्युत गुण काम आते हैं), संगीत वाद्यों के तंतुओं, इत्यादि में।
ओनील्हय नदी

ओनील्हय नदी अफ्रीका महाद्वीप की एक प्रमुख नदी हैं।
देवीप्रसाद मुंशी

देवीप्रसाद मुंशी (माघ शुक्ला 14, संवत्‌ 1904 वि. - संवत्‌ 1980 वि.) प्राचीन इतिहास के पण्डित तथा महान हिन्दी सेवी थे।

परिचय

देवीप्रसाद जी का जन्म सक्सेना परिवार में हुआ था। इनके पिता का नाम मुंशी नत्थनलाल था। इनका परिवार बहुत बड़ा था, परंतु हिंदी का ज्ञान केवल इनके माता-पिता को था। अन्य लोग उर्दू-फारसी के ज्ञाता थे। इन्होंने उर्दू-फारसी की शिक्षा पिता से और हिंदी की शिक्षा माता से प्राप्त की। संवत्‌ 1920 में इन्होंने टोंक रियासत में नौकरी की। तदनंतर कुछ दिन अजमेर में रहे, फिर 1936 वि. से जोधपुर में नौकर हो गए।
टोंक में ही इन्होंने 'ख़ाब राजस्थान' नामक उर्दू पुस्तक की रचना की थी और 'स्वप्न राजस्थान' के नाम से उसका हिंदी अनुवाद भी किया था। जोधपुर में उन दिनों समस्त राजकाज उर्दू-फारसी में होता था, परंतु मुंशी जी ने महाराज की अनुकूलता पाकर समस्त राजकाल के लिए हिंदी नागरी का प्रचलन किया। संवत्‌ 1940 में ये वहीं मुंसिफ हो गए और अत्यंत कुशलतापूर्वक कार्य करते रहे। सेवाकाल में इनहें कई पुरस्कार और पदक आदि मिले थे।
हिंदी जगत्‌ में मुंशी जी की ख्याति मुख्यत: प्राचीन इतिहास के प्रकांड पंडित के रूप में है। इन विषयों पर हिंदी और उर्दू में इन्होंने 50-60 ग्रंथों की रचना की थी जिनमें अकबरनामा, हुमायूँनामा, बाबरनामा, जहाँगीरनामा जैसे सुप्रसिद्ध ऐतिहासिक आकरग्रंथ उल्लेख्य हैं। इनको कई ग्रंथों पर पुरस्कार भी मिला था। इनकी प्रसिद्धि का दूसरा कारण काशी नागरीप्रचारिणी सभा के अंतर्गत ऐतिहासिक ग्रंथों के प्रकाशनार्थ 'देवीप्रसाद ऐतिहासिक पुस्तकमाला' की स्थापना है जिसमें अब तक बीस से अधिक उत्तमोत्तम ग्रंथ निकल चुके हैं।
संवत्‌ 1980 वि. में इनका निधन हुआ।
परबतसर विधानसभा क्षेत्र (राजस्थान)

परबतसर विधानसभा क्षेत्र राजस्थान का एक विधानसभा क्षेत्र है।
कंप्यूटर ग्राफिक्स

कंप्यूटर ग्राफिक्स कंप्यूटर के सहयोग से सृजित ग्राफिक्स यानि रेखाचित्र होते हैं। इनमें अधिकांशतः चित्र डाटा का कंप्यूटर के द्वारा प्रदर्शन और परिवर्तन किया गया होता है। कंप्यूटर ग्राफ़िक्स के विकास से कंप्यूटरों के कई प्रकार के डाटा को समझने, भाषांतर करने और प्रयोग करने के अनुभव बढ़े हैं। कंप्यूटर ग्राफ़िक्स के क्षेत्र में विकास के साथ एनिमेशन, मूवीज़ और वीडियो खेलों में बहुत बड़ी प्रगति हुई है।
कंप्यूटर ग्राफिक्स कंप्यूटर के सहयोग से सृजित ग्राफिक्स यानि रेखाचित्र होते हैं। इनमें अधिकांशतः चित्र डाटा का कंप्यूटर के द्वारा प्रदर्शन और परिवर्तन किया गया होता है। कंप्यूटर ग्राफ़िक्स के विकास से कंप्यूटरों के कई प्रकार के डाटा को समझने, भाषांतर करने और प्रयोग करने के अनुभव बढ़े हैं। कंप्यूटर ग्राफ़िक्स के क्षेत्र में विकास के साथ एनिमेशन, मूवीज़ और वीडियो खेलों में बहुत बड़ी प्रगति हुई है।
बेराइट

परिचय

बेराइट से सफेद वर्णक तैयार किया जाता है। तेल के कूँए खोदते समय गैस को रोकने के लिए बेराइट का प्रयोग होता है। इससे अन्य रसायनक तैयार किए जाते हैं, जिनका उपयोग अनेक कामों में होता है।
यह खनिज अधिकतर चूने की शिलाओं में धारियों में मिलता है। धात्विक निक्षेपों के साथ भी यह खनिज पाया जाता है। इंग्लैंड में वैस्टमोरलैंड काउंटी की सीसे की खदान से बेराइट का एक सौ पाउंड भार का एक क्रिस्टल उपलब्ध हुआ था। भारत के आंध्र प्रदेश बेराइट का सबसे बड़ा उत्पादक है। लगभग ९० प्रतिशत बेराइट यहाँ के कर्नूल और कुडप्पा जिलों से प्राप्त होता है। बेराइट के अन्य महत्वपूर्ण निक्षेप राजस्थान में अलवर के निकट हैं।
वारंट ऑफीसर चाको जोसफ

विशेष योगदान

२० अक्टूबर, १९६२ को, भारत चीन युद्ध के दौरान, उत्तरी सीमाओं पर उड़ते हुए, इनके वायुयान का चीनी ओर से भारी जमीनी गोलीबारी का सामना हुआ। उस समय परम धैर्य और अत्यंत साहस का साथ रखते हुए, इन्होंने भूमि पर तोपों की स्थिति भांपी और यान के कप्तान को ही नहीं, वरन उस समय साथ के अन्य सभी वायुयान के चालकों को भी सूचित किया। यही सूचना बेस के अधिकारियों को भी पहुंची। उनके इस उद्यत प्रतिक्रिया से अन्य विमानों को क्षतिग्रस्त होने से बचा लिया। श्री चाको ने उच्चस्तरीय वृत्तिक कौशल और अपने कर्तव्य के प्रति लगन का उत्तम परिचय दिया। इस कौशल हेतु भारत सरकार ने उन्हें १ जनवरी, १९६५ को वायु सेना पदक से सम्मानित किया।
पाशाई भाषा

पाशाई अफ़ग़ानिस्तान के पूर्वी नूरिस्तान, नंगरहार और कुनर राज्यों में बोली जाने वाली एक दार्दी भाषा है। अनुमान है के १९९८ में इसे २१६,८४२ लोग बोलते थे। पाशाई बोलने वालों को पाशाई समुदाय का सदस्य माना जाता है, जिसके अधिकतर लोग धर्म से मुसलमान हैं। २००३ से पहले पाशाई का कोई लिखित रूप नहीं था। बहुत से पाशाई बोलने वाले पश्तो भी बोलते हैं और उनमें साक्षरता का दर २५% है।

उपभाषाएँ

पाशाई की चार उपभाषाएँ बताई जाती हैं - उत्तरपूर्वी, उत्तरपश्चिमी, दक्षिणपूर्वी और दक्षिण-पश्चिमी। इन उपभाषाओं को बोलने वाले एक दुसरे को समझ नहीं सकते, यानि इन्हें यह चारों अलग-अलग भाषाएँ प्रतीत होती हैं।

पाशाई नाम की उत्पत्ति

उन्नीसवी सदी के प्रसिद्ध भाषावैज्ञानिक डॉ॰ ग्रियर्सन का मानना था के पाशाई का नाम प्राचीन भारत के पश्चिमोत्तर प्रदेश में बोले जानी वाली पैशाची भाषा के नाम का ही ज़रा सा बदला हुआ रूप है।
आगम हिन्दु धर्म

इंडोनेशिया में सनातन धर्म का औपचारिक नाम आगम हिन्दु धर्म है। वैदिक धर्म पर इंडोनेशिया और श्रीलंका में बहुत सारे प्रमाण मौजूद है
चक्रवात थाने

चक्रवात थाने

एक उष्ण कटिबंधीय चक्रवात जिसकी उत्पत्ति उत्तरी हिन्द महासागर में हुई थी। दिसंबर के अंतिम सप्ताह में तमिलानाडु के तटीय क्षेत्रों में भयंकर तबाही मचाई।
ठाणे की शुरूआत विकसित मानसून गर्त से उष्णकटिबंधीय अशांति के रूप में के पश्चिम इंडोनेशिया में हुई। कुछ दिनों में धीरे - धीरे आगे विकसित होकर पश्चिमोत्तर भाग की ओर बढ़ गया और 25 दिसम्बर के दौरान इसे चक्रवाती तूफान घोषित करने से पहले, थाने के रूप में यह नामित किया गया था, ठाणे के प्रभाव के तहत पश्चिम की ओर बारी शुरू कर दिया subtropical रिज के उच्च दबाव इसके विकास से पहले 27 दिसम्बर के दौरान धीमा और एक मजबूत बहिर्वाह के रूप में मामूली अनुकूल समुद्र सतह के तापमान लगातार ऊर्ध्वाधर हवा कतरनी के साथ लड़ा. इसके विकास के बाद 27 दिसम्बर के दौरान धीमा था, ठाणे 28 दिसम्बर के दौरान एक बहुत गंभीर चक्रवात तूफान बन गया है, के रूप में यह संपर्क पहले भारतीय राज्यों तमिलनाडु और आंध्र प्रदेश, यह थोड़ा कमजोर है। ठाणे तो भूम बिछल 30 दिसम्बर को जल्दी बनाया, उत्तर कुड्डालूर और पांडिचेरी के बीच तमिलनाडु के तट पर और तेजी से एक अवसाद में कमजोर है।
लियाम नीसन

शुरूआती जीवन

नीसन का जन्म २ जून १९५२ को बैलेमिना, काउंटी अंट्रिम, नॉर्दन आयरलैंड में कैथरीन किटी, एक कूक, व बर्नार्ड "बार्नी" नीसन, बैलेमिना बॉयज़ ऑल सेंट्स प्रायमरी स्कुल के रखवाले, के बेटे के रूप मे हुआ। उनकी परवरिश एक रोमन कैथलिक के रूप में की गई और उनका नाम लियाम (विलियम का आयरिश व स्कॉटिश नाम) एक पादरी के नाम पर रखा गया। वह चार बच्चों मे से तीसरे है; उनकी तिन बहने है, एलिज़ाबेथ, बर्नाडेट और रोसलिन। नौ वर्ष की उम्र मे नीसन ने ऑल सेंट्स यूथ क्लब मे बॉक्सिंग क प्रशिक्षण लिया और आगे चलकर सीनियर बॉक्सिंग चैम्पियन बन गए।
शोरतुग़ई

विवरण

यह बस्ती दो पहाड़ों पर विस्तृत थी जिन्हें पुरातत्व विशेषज्ञों ने 'ए' और बी' का नाम दिया। 'ए' पर रहने की बस्ती थी और 'बी' पर एक क़िलेनुमा निर्माण के खँडहर हैं। दोनों दो-दो हैक्टर के क्षेत्रफल पर फैले हुए हैं। यहाँ कुछ संक्षिप्त लिखाई वाली एक मोहर, मिटटी के बने बैल और बैलगाड़ी की प्रतिमाएँ और रंग करे हुए मिटटी के बर्तन मिले हैं। यह सभी सिन्धु घाटी सभ्यता से सम्बंधित चीजें हैं।
कोलम

भारत के दक्षिण किनारे पर बसे केरल और तमिलनाडु राज्यों में रंगोली को कोलम कहते हैं। यह एक लोक कला है जो शुभअवसरों पर घर के फ़र्श को सजाने के लिए की जाती है। कोलम बनाने के लिए सूखे चावल के आटे को अँगूठे व तर्जनी के बीच रखकर एक निश्चित आकार में गिराया जाता है। इस प्रकार धरती पर सुंदर नमूना बन जाता है। कभी कभी इस सजावट में फूलों का प्रयोग किया जाता है। फूलों की रंगोली को पुकोलम कहते हैं। यह प्रायः यहाँ के सबसे महत्वपूर्ण पर्व ओणम के दौरान विशेष रूप से किया जाता है। पूरे सप्ताह चलने वाले ओणम के प्रत्येक दिन अलग अलग-तरह से रंगोली सजाई जाती है। पहले दिन छोटे आकारों में रंगोली सजाई जाती है। हर अगले दिन नए-नए कलाकार इस काम में अपना सहयोग देते हैं और रंगोली की आकृति विस्तृत होती चली जाती है। रंगोली सजाने में प्रायः उन फूलों का सहारा लिया जाता है, जिनकी पत्तियाँ जल्दी नहीं मुर्झाती हैं। इस्तेमाल में होने वाले फूलों में गुलाब, चमेली, गेंदा, आदि प्रमुख हैं। बड़े फूलों को छोटे-छोटे भागों में तोड़ कर रंगोली सजाई जाती है, परंतु रंगोली के किनारों को सजाने में पूरे फूल का प्रयोग किया जाता है।
ओड़िया लोग

ओडीसा के लोग बहुत मिलजुलकर रहते हैं।

ओडिसा

ओड़िया के लोग अरीयन समूह से आए थे। ओडिशा के पूर्वी तटीय राज्य में बहुमत पाए जाते है। विशाल बहुमत लोग हिन्दु धर्म के है। जयादातर लोग सूरज के धर्म मे मानते है। यह जगह कोनार्क मन्दिर के लिए जाना जाता है। ईसाइयों और मुसलमानों की जाती बहुत कम है इधर।

लोग

आरंभिक दिनों में ओडीया के लोगो को कलिंग के नाम से जाना जाता था। महाभारत जैसे पवित्र ग्रंथ मे भी यह बात दशाया गया है। पाली साहित्य मे उनको ओडाकास बुलाया जाता था।

संस्कृति

ओडीया समाज मे औरतों को बहुत सम्मान दिया जाता है। यहाँ आदिवासी भी अधिक मात्रा में पाये जाते हैं।

मूल

यह राज्य अपने हेल मेल और भाईचारे के लिए जाना जाता है। यहाँ के लोग एकजुट होकर रहते हैं। औरतों को भी बहुत इज्जत दी जाती है। वे मकर , धनू , सरसवती पूजा , तीर्थ यात्रा , रामा नवामी , माघ सप्तमी , होली , शिवरात्रि , रथ यात्रा आदि मनाते हैं। पखाला यहाँ की प्रसिद्ध पकवान मे एक माना जाता है। । यह पकवान चावल और पानी से बनाया जाता है। घी के चावल भी प्रसिद्ध हैं। कनिका, चावल की मिठाई है।
चोबे नेशनल पार्क

यह अभयारण्य उत्तरी बोत्सवाना में स्थित है। इसके उत्तरी पूर्वी भाग में चोबे नदी बहती है। यह 1967 में स्थापित हुआ था। यह बोत्सवाना का पहला पार्क है और तीसरा सबसे बड़ा पार्क है। इसका क्षेत्रफल 11700 वर्ग किमी है। इसका ज्यादातर क्षेत्र दलदली है। यहाँ हिरन हाथी ज़ेबरा हिप्पो जिराफ जंगली भैंसे आदि पाये जाते हैं। यहाँ से नजदीकी शहर कसाने है।
टू स्टेट्स (फ़िल्म)

पटकथा

फ़िल्म में क्रिश मल्होत्रा (अर्जुन कपूर) एक पंजाबी लड़का है और अनन्या स्वामीनाथन (आलिया भट्ट) एक तमिल ब्राह्मण लड़की है। ये दोनो अहमदाबाद के एक महाविद्यालय में मिलते हैं और दोनों में प्यार हो जाता है। उन्हें उनकी शादी में आने वाली पारिवारीक समस्याओं का बिलकुल भी ज्ञान नहीं था।
बॉब सिम्पसन

रॉबर्ट बैडले सिम्पसन (जन्म 3 फ़रवरी 1936, अंग्रेज़ी: Robert Baddeley Simpson) अपने लघु नाम बॉब सिम्पसन से विख्यात पूर्व क्रिकेट खिलाड़ी हैं जो न्यू साउथ वेल्स, वेस्टर्न ऑस्ट्रेलिया और ऑस्ट्रेलिया क्रिकेट टीम के लिए खेलते थे। इन्होंने 1963-64 से 1967-68 तक और फिर 1977-78 में राष्ट्रीय टीम का नेतृत्व किया। बाद में उन्होंने ऑस्ट्रेलियाई टीम के कोच के रूप में बेहद सफल कार्यकाल पूरा किया था। सिम्पसन दाएं हाथ के बल्लेबाज और अर्ध नियमित लेग स्पिन गेंदबाज के रूप में खेलते थे। सेवानिवृत्ति के दस साल बाद वह वर्ल्ड सीरीज़ क्रिकेट के युग के दौरान 41 साल की उम्र में ऑस्ट्रेलिया की कमान संभालते वक्त सुर्खियों में लौटें। 1986 में उन्हें ऑस्ट्रेलियाई टीम का कोच नियुक्त किया गया था। जिस पद पर वह जुलाई 1996 में ज्यॉफ मार्श द्वारा उनकी जगह लेने तक कायम रहे।

जीवनी

बॉब ने खिलाड़ी के रूप में अपने पहले कार्यकाल में 1957 से 1967 तक क्रिकेट खेला। शुरू में वह हरफनमौला के रूप खेलते थे। 1963 में अनुभवी खिलाड़ियों नील हार्वे और एलन डेविडसन के सन्यास लेने पर उन्हें उप कप्तान बनाया गया। फिर 1964 में रिची बेनोड के सन्यास लेने पर उन्हें कप्तान बनाया गया। उन्होंने अपने पहले शतक के रूप में 311 रन बनाए। ऐसा करने वाले वो गारफील्ड सोबर्स के बाद दूसरे खिलाडी बने थे (करुण नायर भी अब ऐसा कर चुके हैं)। कप्तान के रूप में शुरुआत में सफल रहने के बाद, उनके करियर के अंत तक आते-आते टीम की असफलता के कारण कप्तानी बिल लॉरी को दे दी गई थी।
जब टेस्ट क्रिकेट को 1977 में वर्ल्ड सीरीज़ क्रिकेट ने तोड़ दिया था, तब सिम्पसन ने 41 साल की उम्र में न्यू साउथ वेल्स और ऑस्ट्रेलिया के कप्तान के रूप में सेवानिवृत्ति के एक दशक के बाद वापसी की। जेफ थॉमसन के अलावा ऑस्ट्रेलिया के सभी पहली पसंद खिलाड़ियों ने दल बदल कर लिया था। बॉब ने भारतीय दौरे पर टीम की कप्तानी की। ऑस्ट्रेलिया ने टेस्ट श्रृंखला 3-2 से जीती। बॉब ने 53.90 के औसत से 539 रन बनाए और चार विकेट लिए। इसके बाद उन्होंने वेस्टइंडीज के दौरे पर ऑस्ट्रेलिया का नेतृत्व किया जो उस समय विश्व की सबसे मजबूत टीम थी। उनके लिये यह निराशाजनक सीरीज़ रही। उन्होंने 22.11 की औसत से 199 रन बनाए और 52.28 की औसत से सात विकेट लिये। वेस्टइंडीज ने श्रृंखला से 3-1 से जीती। अगली श्रृंखला के लिये ऑस्ट्रेलियाई क्रिकेट बोर्ड ने उन्हें बाहर कर दिया और ग्राहम यॉलोप को कप्तान के रूप में स्थापित किया।
फिर 1986 में सिम्पसन ने ऑस्ट्रेलियाई टीम के कोच के रूप में पदभार संभाला जिसपर वह 1996 तक रहें।। उन्होंने कप्तान एलन बॉर्डर के साथ मिलकर कमजोर ऑस्ट्रेलियाई टीम को मजबूत टीम में बदल दिया। कोच के रूप में टीम की सबसे बड़ी उपलब्धियों में से कुछ हैं: 1987 विश्व कप जीतना, 1989 में इंग्लैंड में द एशेज को फिर से हासिल करना और 1995 में अपने घरेलू मैदान पर पूर्व में हावी वेस्टइंडीज को हराना।
कुल मिलाकर उन्होंने 62 टेस्ट मैच खेलें जिसमें 10 शतक लगाकर 46.81 की औसत से 4,869 रन बनाए। उन्होंने 42.26 की औसत से 71 विकेट भी लिये। प्रथम श्रेणी क्रिकेट के 257 मैच में बॉब ने 56.22 की औसत से 21,029 रन बनाए। जिसमें 60 शतक और 100 अर्ध-शतक शामिल है और 349 विकेट शामिल है। बॉब उच्च कोटि के क्षेत्ररक्षक भी थे। उन्होंने टेस्ट में 110 और प्रथम श्रेणी में 383 कैच लिये।
हिन्दी बुक सेन्टर

यह हिन्दी पुस्तकों के एक प्रमुख प्रकाशक हैं।
ग़ाज़ियाबाद

विवरण

ग़ाज़ियाबाद उत्तर प्रदेश और उत्तर भारत का एक प्रमुख औद्योगिक केन्द्र है और दिल्ली के पूर्व और मेरठ के दक्षिणपश्चिम में स्थित है। ग़ाज़ियाबाद में ग़ाज़ियाबाद जिले का मुख्यालय स्थित है। स्वतंत्रता से पहले ग़ाज़ियाबाद जिला, मेरठ जिले का भाग था पर स्वतंत्रता प्राप्ति के पश्चात् राजनैतिक कारणों से इसे एक पृथक जिला बनाया गया। ग़ाज़ियाबाद का नाम इसके संस्थापक ग़ाज़ीउद्दीन के नाम पर पड़ा है, जिसने इसका नाम अपने नाम पर ग़ाज़ीउद्दीननगर रखा था, लेकिन बाद में, इसका नाम छोटा करके ग़ाज़ियाबाद कर दिया गया।
कल्याण (पत्रिका)

कल्याण हिन्दी की एक पत्रिका है।
अतिर​ऊ प्रांत

तेल की खानें

कैस्पियन द्रोणी में ज़मीन के नीचे तेल और गैस भारी मात्रा में मौजूद हैं इसलिए इस प्रांत में तेल निकलने का काम ज़ोरों से चलता है। यहाँ के तेंगीज़ तेल क्षेत्र (Tengiz oil field) और कशाग़ान​ तेल क्षेत्र (Kashagan oil field) से तेल की पाईपें तेल को अन्य इलाक़ों में ले जाती हैं। इनमें से एक पाईप तेंगीज़ से कृष्ण सागर पर रूस की नोवोरोसिस्क बंदरगाह ले जाती है, जहाँ से इसे दुनिया भर में निर्यात किया जाता है। कशाग़ान​ तेल क्षेत्र कैस्पियन सागर के पानी के नीचे तट के पास स्थित है और यहाँ एक कृत्रिम द्वीपों का समूह बनाया जा रहा है जहाँ तेल निकलने वाले कर्मचारी रहा करेंगे।

समुदाय

सन् २००९ की जनगणना के हिसाब से इस प्रांत के ८०% से अधिक लोग कज़ाख़ समुदाय के थे। इनके अलावा यहाँ रूसी और अन्य समुदायों के लोग भी रहते हैं।
दयानिधि मारन

श्री दयानिधि मारन को भारत सरकार की पंद्रहवीं लोकसभा के मंत्रीमंडल में कपड़ा मंत्रालय में मंत्री बनाया गया है।